আমেৰিকান ডলাৰৰ বিপৰীতে ভাৰতীয় টকাৰ মূল্যৰ ৰেকৰ্ড পতন ঘটাৰ পিছত এইবাৰ ব্ৰিটিছ পাউণ্ডৰ মূল্যৰো ৰেকৰ্ড পতন ঘটিছে। সপ্তাহটোৰ আৰম্ভণিতে সোমবাৰে পুনৰ ভাৰতীয় টকাৰ ৰেকৰ্ড পতন ঘটিছে।
সোমবাৰে প্ৰতি ডলাৰৰ বিপৰীতে ভাৰতীয় টকাৰ মূল্য হৈছে ৮১ টকা ৪৭ পইচা। এয়া এতিয়ালৈকে সৰ্বনিম্ন। যোৱা শুকুৰবাৰে প্ৰতি ডলাৰত ভাৰতীয় টকাৰ মূল্য আছিল ৮০ টকা ৯৯ পইচা।
শেহতীয়াকৈ ব্ৰিটেইন চৰকাৰে কৰ হ্ৰাস কৰাৰ কথা ঘোষণা কৰিছিল। তেতিয়াৰ পৰাই ডলাৰৰ বিপৰীতে পাউণ্ডৰ মূল্য হ্ৰাস পাইছে। কিন্তু পাউণ্ডৰ মূল্য হ্ৰাস হোৱাৰ বাবে আমেৰিকান ডলাৰৰ আধিপত্যকো আংশিকভাৱে দোষাৰোপ কৰা হৈছে।
বাতৰি মতে, সোমবাৰে ব্ৰিটিছ পাউণ্ডৰ মূল্য ১.০৩ ডলাৰলৈ হ্ৰাস পাইছিল যদিও তাৰ পিছত ই সামান্য বৃদ্ধি হৈ ১.০৬ ডলাৰ হয়।
শুকুৰবাৰে ব্ৰিটিছ বিত্ত মন্ত্ৰীয়ে কোয়াসি-কোৱাৰ্টেং-য়ে কৰ হ্ৰাস কৰাৰ কথা ঘোষণা কৰে। এইটোৱে জীৱন যাপনৰ ব্যয় বৃদ্ধি পাব বুলি আশা কৰা হৈছে। ইপিনে, দেশৰ বিৰোধী লেবাৰ পাৰ্টিয়ে কৰ হ্ৰাস কৰাৰ সিদ্ধান্তক সমালোচনা কৰিছে।
প্ৰাক্তন ব্ৰিটিছ বিত্ত মন্ত্ৰী লৰ্ড কেন ক্লাৰ্কে চৰকাৰৰ কৰ হ্ৰাস কৰাৰ সিদ্ধান্তক সমালোচনা কৰিছে। তেওঁ দাবী কৰিছে যে সিদ্ধান্তটোৱে পাউণ্ডৰ মূল্য আৰু হ্ৰাস কৰিব পাৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
